text: Իտալացի դիրիժոր, որը սիրահարվելով` տեղափոխվել է Հայաստան - ankakh.com Սակայն 2015 թվականի վերջին նա հաստատվել է Հայաստանում եւ աշխատում է Ալ. Սպենդիարյանի անվան օպերայի եւ բալետի ազգային ակադեմիական թատրոնում: Չնայած Մարչիանոն հաստատվել է Հայաստանում` նա շարունակում է գործունեությունը նաեւ այլ երկրներում: Հաջորդ ամիս նա կլինի Բեյրութում, որտեղ ղեկավարում է «Ալ Բուստան» միջազգային երաժշտական փառատոնը, մարտին ու ապրիլին նա կներկայացնի «Սպիտակ գիշերներ» անդրանիկ փառատոնը Դուբայում: Մարչիանոն նշում է, որ Կովկասում իրեն տան պես է զգում: Նա տեղափոխվել է Հայաստան, քանի որ «սիրահարվել է մի հրաշալի աղջկա»` Հայաստանի պետական երիտասարդական նվագախմբի դաշնակահարուհուն, որին հանդիպել է Բեյրութում: Իտալացի դիրիժորը սովորել է քաղաքի ռիթմին, հայկական հյուրասիրությանն ու առատաձեռնությանը: «Եվրոպայում դա կորցրել ենք մենք»,-ասում է դիրիժորը: Մարչիանոն ծրագրում է սովորել հայերեն, թեեւ նկատում է, որ հայերենը բարդ լեզու է` իր այբուբենով ու անսովոր քերականությամբ: Ջանլուկա Մարչիանոն մի քանի անգամ պատվավոր հյուրի կարգավիճակով մասնակցել է Ա. Խաչատրյանի անվան միջազգային երաժշտական մրցույթին: Նա ապրիլի 24-ին մասնակցել է նաեւ Հայոց ցեղասպանության 100-րդ տարելիցի միջոցառումների շրջանակում կազմակերպված համաշխարհային նվագախմբի համերգին: Սեպտեմբերի 1-ին դիրիժորը մասնակցել է Ջ. Վերդիի «Ռեքվիեմ»-ի արցախյան պրեմիերային:


source: CulturaX

text: «Դավադիր գրկախառնությունը». Ով է Ռոնալդուի «մտերիմ» ընկեր համարվող Բադր Հարին - VNews Ուրբաթ, 24 Հուլիսի, 2020 | Ֆուտբոլ » «Դավադիր գրկախառնությունը». Ով է Ռոնալդուի «մտերիմ» ընկեր համարվող Բադր Հարին «Դավադիր գրկախառնությունը». Ով է Ռոնալդուի «մտերիմ» ընկեր համարվող Բադր Հարին Մարզաշխարհում մեծ հավակնություններ ունեցող ցանկացած իրեն հարգող մարդու համար «Ռոնալդուի զուգընկերը» արտահայտությունն ամենավատ էպիտետն է, որը նա կարող էր երբեւէ ստանալ (երեւի)։ Մահմեդական Մարոկկոն նման երեւույթները կտրականապես չի ընդունում, սակայն ի՞նչ կարելի է անել, երբ երկու ընկեր չափազանց բարի ու անկեղծ հարաբերությունների մեջ են, կարող են թույլ տալ իրենց հաճախ հանդիպել, զրուցել, գրկախառնվել ու սոցցանցերում հիմար հումորներ անել։ 2012 թվականին հրապարակվեց սենսացիոն լուսանկար, որտեղ «Ռեալի» առաջատար Կրիշտիանու Ռոնալդուն լավ մարզված, ամրակազմ մի երիտասարդի էր գրկել։ Նկարն էլ սոցցանցերում վերնագրված էր «նորապսակները»։ Պորտուգալացու անվան շուրջ մինչեւ այդ էլ պտտվում էին շշուկներ ոչ ավանդական սեռական կողմնորոշման մասին, իսկ այս լուսանկարից հետո մարզական ու «չ»մարզական առաջին էջերին հենց Կրիշն էր՝ տղամարդու գրկում։ Բոլորը սկսեցին հետաքրքրվել. ո՞վ է Ռոնին գրկած «մկանների հավաքածուն»։ Կարճ ժամանակ անց նրա անունը հայտնի դարձավ լայն հանրությանը. Բադր Հարին բավականին մեծ հեղինակություն էր վայելում քիք-բոքսինգում։ Նրա բազմաթիվ նոկաուտները վկայում էին զորեղության մասին, իսկ երկրպագուների քանակն ինչպես սոցցանցերում, այնպես իրական կյանքում այլ տարբերակ չէին թողնում մտածելու։ Բադր Հարին քիք-բոքսինգի Կրիշտիանու Ռոնալդուն է։ Սակայն ի տարբերություն պորտուգալացու, որը շվեյցարական ժամանացույցի պես իդեալական էր աշխատում եւ ապրում, մարոկկացի մարզիկը ավիրում էր բոլորին ու ամեն ինչ։ Ընդ որում՝ նաեւ ռինգից դուրս։ 10 տարի առաջ Բադր Հարին սկսեց նոկաուտ ուղարկել անմեղ մարդկանց։ «Blinq» ակումբ մտնելու ճանապարհին Բադրը ծեծել է անվտանգության աշխատակցին, մեքենայով անցել է հետիոտնի ոտքի վրայով, հարձակվել է նախկին ընկերուհու վրա, ավիրել նրա բնակարանը, կոտրել է Air ակումբի սեփականատիրոջ ատամները, ծեծել է մեկ այլ նախկին ընկերուհու եղբորը, հարվածել է բրիտանացի անմեղ տուրիստի գլխին, ձեռնամարտի է բռնվել Մարոկկոյի հյուրանոցի մատուցողներից մեկի հետ...։ Իրավապահ մարմինները երկար ժամանակ աչք էին փակում կոնֆլիկտային մարզիկի արարքների վրա՝ ամեն անգամ սահմանափակվելով պայմանական պատիժներով եւ դրամական տուգանքներով։ Սակայն 2012 թվականին նրանց համբերության բաժակը լցվեց. խուլիգանության 9-րդ դեպքից հետո նրա նկատմամբ կիրառվեց «խիստ պատիժ»՝ տնային կալանք։ Սակայն դրանից 3 օր անց նրան նկատեցին քրգործերից մեկով անցնող վկաների հետ զրուցելուց եւ շատ արագ տնային կալանքը վերածվեց իրականի՝ 2 ամիս ճաղերի հետեւում։ Դրան հետեւած խուզարկությունն էլ ավելի բարդացրեց նրա կյանքը. նրա բնակարանում հայտնաբերվեցին արգելված խթանիչներ, ինչի համար նա որակազրկվեց մի քանի ամսով։ Իսկ 2015 թվականին նրա մասնակցությամբ տեղի ունեցավ հերթական ծեծկռտուքը։ Բադրը նոկաուտի ուղարկեց բիզնեսմեն Կոեն Էվերինկին, որը վիրավորել էր մարոկկացի մարզիկի ընկերուհուն՝ Էստելային (ի դեպ, Յոհան Կրույֆի թոռնուհին է)։ 2017 թվականի փետրվարի դրությամբ, Բադրն արդեն 8 ամիս էր՝ ինչ կալանավայրում էր։ Հագայի դատարանը նրա մեղավորությունն ապացուցեց, սակայն հաջորդ 8 ամիսը թույլ տվեց անցկացնել ազատության մեջ. իհարկե պայմանական։ Ճաղերի հետեւում վերջին արեւածագի հետ Հարին հասկացավ վերջապես. պետք է փոխել կյանքը։


Շարմազանովի խոսքով, չի կարելի «Գյումրիի ցավալի դեպքը փորձել կապել հայ - ռուսական բարեկամական հարաբերությունների հետ»։ Հայաստանի գլխավոր դատախազ Գեւորգ Կոստանյանը նախագահ Սերժ Սարգսյանի հետ համաձայնեցրել է ռուսաստանցի գործընկերոջն ուղղված նամակը, որով նա միջնորդել է Ավետիսյանների ընտանիքի սպանության գործի վարույթը փոխանցել հայ իրավապահներին։ «Ազատության» հարցին՝ արդյոք նախագահը տեղյա՞կ է եղել դատախազի քայլին, իշխող Հանրապետական կուսակցության խոսնակ Էդուարդ Շարմազանովը զարմացած պատասխանեց. - «Ինչպե՞ս կարող է պետության առաջնորդը տեղյակ չլինել գլխավոր դատախազի իրականացրած քայլերից»։ Հարցերին՝ եթե գլխավոր դատախազի նամակը քննարկվել կամ համաձայնեցվել է Սերժ Սարգսյանի հետ, ապա ռուսական կողմի մերժումը չի՞ նշանակի արդյոք, որ մերժվում է նաեւ նախագահը, եւ դա քաղաքական հետեւանքներ չի՞ առաջացնի, Շարմազանովը պատասխանեց. - «Գյումրիի ցավալի դեպքը, Գյումրիի ողբերգությունը փորձել կապել հայ - ռուսական բարեկամական հարաբերությունների հետ չի կարելի»։ Հանրապետականի խոսնակը խորհուրդ տվեց չքաղաքականացնել նաեւ Բերձորում «Հիմնադիր խորհրդարանի» ավտոերթի դեմ կատարված բռնությունը։ Շարմազանովի համար անհասկանալի է, թե ինչո՞ւ էր հայաստանյան իշխանությունների դեմ պայքարող շարժումը ճանապարհ բռնել դեպի Լեռնային Ղարաբաղ։ «Եթե մարդիկ տեղյակ չեն, եւս մեկ անգամ տեղեկացնում եմ՝ Արցախը դե ֆակտո անկախ հանրապետություն է՝ իր ընտրված նախագահով, ընտրված Ազգային ժողովով, իր Սահմանադրությամբ, եւ հայաստանյան խնդիրներին ներքաշել Արցախը, մեղմ ասած, ճիշտ չէ», - հայտարարեց Հայաստանի իշխող կուսակցության խոսնակը։ «Որեւէ մեկն իրավունք չունի ներհայաստանյան խնդիրները տանել դեպի Արցախ», - նշեց Շարմազանովը, հավելելով՝ տեղի ունեցածը տհաճ է եւ անթույլատրելի։ Կատարվածի մեջ մեղավորներ գտնելու հարցում Հանրապետականի խոսնակը վստահում է Լեռնային Ղարաբաղի իրավապահներին։ «Արցախի Հանրապետության ոստիկանությունը տարածել է հայտարարություն, եւ այնտեղ ամեն ինչ ասված է, եւ բոլոր այն կարծիքները, այստեղ քաղաքական գործիչների հայտարարությունները՝ Արցախից նա հրաժարական տա, մյուս պաշտոնյան հրաժարական տա, կամ այս բարձրաստիճան պաշտոնյան հրաժարական տա՝ ընդհուպ մինչեւ Արցախի նախագահ, դրանք ծիծաղելի, անհեթեթ, անլուրջ հայտարարություններ են», - ասաց Էդուարդ Շարմազանովը։ Գեւորգ Կոստանյանը նախագահի հետ համաձայնեցրել է ռուս գործընկերոջն ուղղված նամակը


Լրատվություն Շնորհավորական Նախագահ Սերժ Սարգսյանը շնորհավորական հեռագիր է հղել Գեւորգ Գյոդակյանին՝ ծննդյան 85-ամյակի առթիվ 12.08.2013 Նախագահ Սերժ Սարգսյանն այսօր շնորհավորական հեռագիր է հղել երաժշտագետ, Հայաստանի Հանրապետության արվեստի վաստակավոր գործիչ Գեւորգ Գյոդակյանին՝ ծննդյան 85-ամյակի առթիվ: «Հարգելի պարոն Գյոդակյան, Շնորհավորում եմ Ձեզ ծննդյան 85-րդ տարեդարձի կապակցությամբ: Մեծ է Ձեր՝ անվանի երաժշտագետի եւ արվեստի վաստակավոր գործչի ավանդը հայ երաժշտության պատմության եւ տեսության ուսումնասիրության գործում: Մաղթում եմ Ձեզ առողջություն եւ ստեղծագործական եռանդ»,-ասված է ՀՀ Նախագահի շնորհավորական հեռագրում:


Լրատվություն Մամլո հաղորդագրություններ Ֆրանսիայի ազգային տոնի առթիվ Նախագահն այցելել է Հայաստանում Ֆրանսիայի դեսպանություն 14.07.2017 - 1000x700px - 350 Կբ - 1000x674px - 260 Կբ - 1000x652px - 310 Կբ - 1000x645px - 305 Կբ - 1000x666px - 315 Կբ - 1000x823px - 371 Կբ - 1000x666px - 293 Կբ - 1000x696px - 316 Կբ - 1000x665px - 354 Կբ Ֆրանսիայի ազգային տոնի առթիվ Նախագահ Սերժ Սարգսյանն այսօր այցելել է Հայաստանում Ֆրանսիայի դեսպանություն: Հանրապետության Նախագահը շնորհավորել եւ բարեմաղթանքներ է հղել դեսպան Ժան-Ֆրանսուա Շարպանտիեին, դեսպանության աշխատակիցներին ու ի դեմս նրանց՝ Ֆրանսիայի բարեկամ ժողովրդին: Այցի պատեհ առիթով եւս մեկ անգամ ընդգծելով, որ Ֆրանսիան հայ ժողովրդի համար հոգեհարազատ երկիր է, իսկ Հայաստանի համար վստահելի ու լավ գործընկեր՝ Նախագահ Սարգսյանը հավաստիացրել է, որ Հայաստանը շարունակելու է ջանքերը երկկողմ հարաբերություններն ու հայ եւ ֆրանսիացի ժողովուրդների բարեկամությունը շարունակաբար ամրապնդելու ուղղությամբ: Հանրապետության Նախագահը դեսպան Շարպանտիեին խնդրել է իր ջերմ ողջույնները փոխանցել նախագահ Էմանուել Մակրոնին: Նախագահը եւ Ֆրանսիայի դեսպանը քննարկել են հայ-ֆրանսիական բազմաբնույթ հարաբերությունները տարբեր բնագավառներում ընդլայնելու եւ խորացնելու հնարավորություններն ու երկուստեք կարեւորել սերտ փոխգործակցությունը նաեւ Հայաստանում անցկացվելիք Ֆրանկոֆոնիայի գագաթնաժողովի շրջանակներում: Դեսպան Ժան-Ֆրանսուա Շարպանտիեն շնորհակալություն է հայտնել Նախագահ Սարգսյանին դեսպանություն այցելության, ջերմ շնորհավորանքի եւ բարեմաղթանքների համար: Սերժ Սարգսյանը տոնի առթիվ նաեւ շնորհավորական ուղերձ է հղել Ֆրանսիայի Հանրապետության նախագահ Էմանուել Մակրոնին: «Հայաստանի եւ Ֆրանսիայի միջեւ դարերի խորքից եկող բարեկամությունը եւ այսօր մեր պետությունների միջեւ առկա առանձնաշնորհյալ հարաբերությունները, բարձր մակարդակի քաղաքական երկխոսությունն ու փոխվստահությունը կայուն հիմք են հայ-ֆրանսիական փոխգործակցության հետագա համակողմանի զարգացման եւ խորացման համար: Համոզված եմ, որ համատեղ ջանքերով կշարունակենք ամրապնդել Հայաստանը եւ Ֆրանսիան միավորող կապերն ինչպես երկկողմ, այնպես էլ բազմակողմ ձեւաչափերով՝ ի շահ մեր ժողովուրդների։ Հայաստանը մեծապես կարեւորում է Ֆրանսիայի՝ Ռուսաստանի եւ ԱՄՆ-ի հետ միասին գործադրվող ջանքերը Լեռնային Ղարաբաղի հակամարտության խաղաղ կարգավորման գործընթացում, որպես ԵԱՀԿ Մինսկի խմբի համանախագահ երկրի՝ ի նպաստ մեր տարածաշրջանում խաղաղության եւ կայունության: Բարձր եմ գնահատում Ֆրանսիայի աջակցությունը Հայաստանի՝ եվրոպական ընտանիքին մերձեցմանը, ինչպես նաեւ միջազգային ասպարեզում, այդ թվում՝ Ֆրանկոֆոնիայի միջազգային կազմակերպության շրջանակներում մեր երկրների միջեւ հաստատված սերտ համագործակցությունը: Վերստին շնորհավորելով Ֆրանսիայի Ազգային տոնի առթիվ՝ մաղթում եմ Ձեզ հաջողություններ եւ ամենայն բարիք, իսկ Ֆրանսիայի բարեկամ ժողովրդին` հետագա առաջընթաց եւ բարօրություն»,-ասված է Ֆրանսիայի նախագահին ուղղված ՀՀ Նախագահի շնորհավորական ուղերձում:


text: «Ոստիկանության հանդեպ ավելի բարձր հանրային վստահություն» թեմայով խորհրդարանական լսումներ Ազգային ժողովում Ապրիլի 17-ին ՀՀ ԱԺ պաշտպանության, ազգային անվտանգության եւ ներքին գործերի մշտական հանձնաժողովի նախաձեռնությամբ Ազգային ժողովում տեղի ունեցան «Ոստիկանության հանդեպ ավելի բարձր հանրային վստահություն» թեմայով... ankakh April 17, 2013 19:36 Հայաստանի ազգային փոքրամասնությունների ՀԿ-ները սատարում են Տարոն Մարգարյանին Ապրիլի 17-ին կայացել է Հայաստանի ազգային փոքրամասնությունները ներկայացնող հասարակական կազմակերպությունների ղեկավարների եւ անդամների հանդիպումը մայիսի 5 – ին կայանալիք Երեւանի ավագանու ընտրություններում... ankakh April 17, 2013 19:00 Ռուսաստանի հայերի միությունը սատարում է Տարոն Մարգարյանին Հարգելի Տարոն Մարգարյան «Ռուսաստանի հայերի միության» եւ անձամբ իմ անունից ողջունում եմ Ձեզ` որպես Հայաստանի մայրաքաղաք Երեւանի նվիրյալ առաջնորդի: Ողջ հայության մայրաքաղաքի`Երեւանի խնդիրները հետաքրքրում...


source: fineweb

text: Մշակել է 1742 թ. շվեդ աստղագետ եւ երկրաբան Անդերս Ցելսիուսը (1701—1744)։ Ցելսիուսի ստեղծած սանդղակով որպես զրո ընդունված է եղել ջրի եռման կետը, իսկ 100°-ը համապատասխանել է սառույցի հալման կամ ջրի սառեցման կետին։ Ավելի ուշ, արդեն Ցելսիուսի մահից հետո նրա համերկրացիներ բուսաբան Կարլ Լինեուսը եւ աստղագետ Մորտեն Շտրեմերը սկսեցին կիրառել այդ սանդղակը շրջված տեսքով, ինչպես որ արվում է մինչեւ հիմա։ Ըստ դրա, 0°-ը սառույցի հալման, իսկ 100°-ը՝ ջրի եռման ջերմաստիճաններն են նորմալ մթնոլորտային ճնշման պայմաններում։


text: Ամերիկյան շուկայում այս տարի պետք է դուրս գան վաճառքի նոր սեքս-ռոբոտներ։ Այս ռոբոտները նախատեսված են լինելու իգական սեռի ներկայացուցիչների համար։ Մասնագետները, ովքեր աշխատել են ռոբոտի ստեղծման վրա, ենթադրում են, որ այն մեծ պահանջարկ կվայելի շնորհիվ մի շարք առավելությունների։ Այս սեքս-ռոբոտի հնարավորությունների մեջ են մտնում մարդուն գրկելը, մի շարք սովորույթները մտապահելը եւ այլն։ Հետաքրքիրը այն է, որ այն կարող է նաեւ կարճ խոսակցություն վարել։ Այս ռոբոտի արտադրողը հանդիսանում է Realbotix ընկերությունը։ Այս ընկերությունը առաջին անգամը չէ, որ արտադրում է նմանատիպ ռոբոտներ։ Մեկ տարի առաջ այս ընկերությունը արտադրեց սեքս-ռոբոտները նախատեսված տղամարդկանց համար։ Տղամարդկանց համար նախատեսված տարբերակը նույնպես կարողանում է խոսել եւ կատարել բոլոր ցանկությունները, որի շնորհիվ այն մեծ պահանջարկ է վայելում տղամարդկանց շրջանում։ Նոր ռոբոտը պետք է աշխատի մի հավելվածով, որը կոչվում է Harmony ։ Այս հավելվածը նախատեսված է արհեստական ինտելեկտով աշխատող ռոբոտների համար։ Հավելվածում կատարվող յուրաքանչյուր փոփոխություն փոխանցում է ռոբոտներին։ Նոր ստեղծված ռոբոտը ունենալու է բիոնիկական առնանդամ, որը միշտ պատրաստ է լինելու բավարարել կանանց ցանկությունները։ Գնորդները մինչ ռոբոտին գնելը հնարավորություն են ունենում որոշել վերջինիս մաշկի գույնը եւ մարմնի ձեւը։ Ընկերության հիմնադիր Մեթ Մակմուլենը հավոզված է, որ ռոբոտը կբավարարի ոչ միայն կանանց սեռական ցանկությունները, այլ նաեւ կդառնա նրանց համար կողակից։ Տղամարդ ռոբոտները դեռ վաճառքի դուրս չեն եկել, բայց վաճառքւմ են արդեն կին ռոբոտները, որոնց արժեքը կազմում է 14000 ամերիկյան դոլլար։ Կիսվեք այս նյութով Ձեր ընկերների եւ հարազատների հետ։ Թարգմանությունը կատարված է www.nastroy.net կայքից։


source: wikipedia

text: Փետրվարի 4, տարվա 35-րդ օրն է։ Տարվա ավարտին մնում է 330 (նահանջ տարիներին՝ 331) օր։ Դեպքեր 1932 - Տեղի ունեցավ երրորդ Ձմեռային Օլիմպիական խաղերի բացման հանդիսավոր արարողությունը (Լեյք Փլեսիդ, ԱՄՆ) 1976 - Տեղի ունեցավ XII Ձմեռային Օլիմպիական խաղերի բացման հանդիսավոր արարողությունը (Ինսբրուգ, Ավստրիա)։ 2004 - Մարկ Ցուկերբերգը ստեղծեց Ֆեյսբուք սոցիալական ցանցը։ Ծնունդներ 1865 - Վասիլի Ղորղանյան, երաժշտագետ (վ. 1934) 1878 - Զապել Եսայան, հայ գրող, հրապարակախոս (վ. 1943): 1907 - Սերգեյ Աբալյանց, հայ հիդրոտեխնիկ (վ. 1991)։ 1923 - Արշալույս Սարոյան, բանաստեղծ, մշակութային գործիչ (վ. 1974)։ 1981 - Ջեյսոն Կապոնո, ամերիկացի բասկետբոլիստ, 2006 թ.-ի NBA-ի չեմպիոն Մահեր 211 - Սեպտիմիոս Սեւերոս, հռոմեացի կայսր 1659 - Աբել Թասման, հոլանդացի նշանավոր ծովագնաց, Ավստրալիայի եւ Օվկիանիայի հետազոտող (ծն. 1603 թ.) 1674 - Ոսկան Երեւանցի, հայ նշանավոր մշակութային գործիչ, տպագրիչ, լեզվաբան (ծն. 1614 թ.) 1933 - Արչիբալդ Հենրի Սեյս, անգլիացի արեւելագետ 1952 - Հակոբ Մանանդյան, հայ պատմաբան Տոներ Քաղցկեղի դեմ պայքարի միջազգային օր


text: 301-րդ հոդված (Թուրքիայի քրեական օրենսդրություն) 301րդ հոդված ― թուրքական քրեական օրենսդրության հոդված, որն անօրեն է դարձնում Թուրքիայի, թուրք ազգության կամ թուրքական կառավարական կառույցների վարկաբեկումը։ Այն ուժի մեջ է մտել 2005 թ. հուլիսի մեկին եւ ընդունվել է որպես քրեական օրենսդրության բարելավման փաթեթի մի մաս Թուրքիայի Եվրոմիության անդամակցելու բանակցությունները սկսելուց առաջ, որն իր նպատակը ուներ Թուրքիան Եվրոպական Միության չափանիշներին հասցնելը։ Պաշտոնական ուժի մեջ մտնելուց ի վեր, հոդվածը դարձել է բազում բանավեճերի առարկա՝ հոդվածի կողմից խոսքի ազատության իրավունքների սահմանափակման պատճառով։[1] Մինչեւ 2008 թ. ապրիլի 30-ին կատարված փոփոխությունները, օրենքը որպես հանցանք էր ճանաչում «թրքության» վարկաբեկումը։ Այս հոդվածի ուժի մեջ մտնելուց սկսած ավելի քան 60 քրեական գործ է հարուցվել, որոնցից մի քանիսը ընդգրկել են մեծ ճանաչում ունեցող մեղադրյալներ եւ որպես հետեւանք մեծ հրապարակայնացում են ստացել։ Քեմալ Կերինչսիզի ղեկավարած Մեծ Իրավաբանների Միությունը (թուրքերեն՝ Büyük Hukukçular Birliği) կանգնած է 301 հոդվածով հարուցված գրեթե բոլոր գործերի դատավարության ետեւում։ Կերինչսիզը ներկայացրել է մեղադրող կողմը 40 դատավարություններում, որոնք ընդգրկում են բոլոր ճանաչված մեղադրյալների գործերը։ 2008 թ. ապրիլի 30-ին մի շարք փոփոխություններ են մտցվել 301 հոդվածում, սրանց թվում նաեւ մի լրացում, որն պարտավորեցնում է իրավաբանության նախարարի թույլտվության ստացումը քրեական գործի հարուցման համար։ Այս փոփոխությունը ներկայացվել է հնարավոր չարաշահումները կանխելու համար, մանավանդ մեծ ճանաչում ունեցող անձանց հանդեպ, եւ որպես նախորդ տարբերակի օրինական անցքերը փակելու փորձ։ Նշումներ[խմբագրել] - "Turkey's new penal code touches raw nerves," EurActiv, Հունիսի 2, 2005, թարմացվել է նոյեմբերի 14, 2005։


ՀՀ քննչական կոմիտեում ստացվել եւ վարույթ է ընդունվել առերեւույթ պաշտոնեական լիազորություններն անցնելու դեպքի առթիվ ՀՀ գլխավոր դատախազությունում հարուցված քրեական գործը։ Այս մասին հայտնում են Քննչական կոմիտեի մամուլի ծառայությունը։


Լրատվություն Շնորհավորական Նախագահ Սերժ Սարգսյանի շնորհավորական ուղերձը Մայրության եւ գեղեցկության տոնի առթիվ 07.04.2015 Սիրելի՛ կանայք եւ աղջիկներ, Ջերմորեն շնորհավորում եմ ձեզ Մայրության եւ գեղեցկության տոնի առթիվ: Մայրությունը պաշտամունքի առարկա է եղել անհիշելի ժամանակներից: Մոր նկատմամբ սիրո եւ երախտագիտության դրսեւորումները համաշխարհային, ինչպես նաեւ հայկական արվեստի ու մշակույթի անբաժանելի եւ կարեւոր մասն են: Առողջ, կիրթ եւ հայրենասեր սերնդի դաստիարակությունն առաջին հերթին եւ արդարացիորեն գնահատվում է որպես հայ մայրերի արժանիք եւ սխրանք: Այդ սխրանքի վկան էինք մենք 100 տարի առաջ, երբ հայ մայրերը աքսորի ճանապարհին, անապատի ավազների վրա գրելով, մաշտոցյան այբուբենն էին ուսուցանում իրենց զավակներին՝ հավատալով իրենց եւ մեր փրկությանն ու վերապրումին: Այսօր մենք մեծարում ենք մեր մայրերին. նրանք են մեր ժողովրդի հավերժության առաջին երաշխավորը: Եվ ամենեւին էլ պատահական չէ, որ այս տարի Հայոց ցեղասպանության ճանաչման գործում նշանակալի ավանդ ներդրած անձանց շնորհվող՝ Հայաստանի Հանրապետության Նախագահի մրցանակին են արժանացել ցեղասպանության ենթարկված հայ կանայք` ի դեմս այսօր էլ իրենց ընտանիքներին մայրության ջերմությունը պարգեւող եւ տոկունության օրինակ ծառայող մեր քսան վերապրած հայրենակցուհիների: Կրկին շնորհավորելով գարնանային գեղեցիկ տոնի առթիվ՝ բոլոր մայրերին մաղթում եմ ընտանեկան երջանկություն եւ մայրական հպարտություն: a7c